CELEX: 62019TB0326(01)
Language: mt
Date: 2020-04-02 00:00:00
Title: Kawża T-326/19: Digriet tal-Qorti Ġenerali tat-2 ta’ April 2020 – Gerber vs Il-Parlament u Il-Kunsill (Rikors għal annullament – Territorju doganali tal-Unjoni – Regolament (UE) 2019/474 – Direttiva (UE) 2019/475 – Inklużjoni tal-muniċipalità ta’ Campione d’Italia u tal-ilma Taljan tal-Lag ta’ Lugano – Talba għal miżuri provviżorji – Nuqqas ta’ inċidenza individwali – Inammissibbiltà)

8.6.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 191/15
            
         
      Digriet tal-Qorti Ġenerali tat-2 ta’ April 2020 – Gerber vs Il-Parlament u Il-Kunsill
      (Kawża T-326/19) (1)
      
      (Rikors għal annullament - Territorju doganali tal-Unjoni - Regolament (UE) 2019/474 - Direttiva (UE) 2019/475 - Inklużjoni tal-muniċipalità ta’ Campione d’Italia u tal-ilma Taljan tal-Lag ta’ Lugano - Talba għal miżuri provviżorji - Nuqqas ta’ inċidenza individwali - Inammissibbiltà)
      (2020/C 191/20)
      Lingwa tal-kawża: it-Taljan
      
         Partijiet
      
      
         Rikorrent: Tibor Gerber (Campione d’Italia, l-Italja) (rappreżentant: N. Amadei, avukat)
      
         Konvenuti: Il-Parlament Ewropew (rappreżentanti: L. Visaggio u C. Biz, aġenti), Il-Kunsill tal-Unjoni Ewropea (rappreżentanti: A. Lo Monaco u E. Ambrosini, aġenti)
      
         Suġġett
      
      L-ewwel nett, talba bbażata fuq l-Artikolu 263 TFUE u intiża għall-annullament tar-Regolament (UE) 2019/474 tal-Parlament Ewropew u tal-Kunsill tad-19 ta’ Marzu 2019 li jemenda r-Regolament (UE) Nru 952/2013 li jistabbilixxi l-Kodiċi Doganali tal-Unjoni (ĠU 2019, L 83, p. 38), f’dak li jikkonċerna l-parti relatata mal-inklużjoni tal-muniċipalità ta’ Campione d’Italia u tal-ilma Taljan fil-Lag ta’ Lugano fit-territorju doganali tal-Unjoni, it-tieni nett, talba bbażata fuq l-Artikolu 264 TFUE u intiża sabiex id-Direttiva tal-Kunsill (UE) 2019/475 tat-18 ta’ Frar 2019 li temenda d-Direttivi 2006/112/KE u 2008/118/KE rigward l-inklużjoni tal-muniċipalità Taljana ta’ Campione d’Italia u l-ilmijiet Taljani tal-Lag ta’ Lugano fit-territorju doganali tal-Unjoni u fl-applikazzjoni territorjali tad-Direttiva 2008/118/KE (ĠU 2019, L 83, p. 42), tiġi ddikkjarata mingħajr effetti, u, it-tielet nett, talba bbażata fuq l-Artikoli 278 u 279 TFUE u intiża għall-għoti ta’ miżuri provviżorji intiżi għas-sospensjoni tal-implementazzjoni tar-Regolament 2019/474, tad-Direttiva 2019/475 u ta’ kull miżura ta’ implementazzjoni relatata magħhom.
      
         Dispożittiv
      
      
                  1)
               
               
                  Ir-rikors huwa miċħud.
               
            
                  2)
               
               
                  Ma hemmx lok li tingħata deċiżjoni fuq it-talbiet ta’ intervent tal-Kummissjoni Ewropea u tar-Repubblika Taljana.
               
            
                  3)
               
               
                  Tibor Gerber għandu jbati l-ispejjeż tiegħu kif ukoll dawk sostnuti mill-Parlament Ewropew u mill-Kunsill tal-Unjoni Ewropea, inkluż dawk relatati mal-proċedura għal miżuri provviżorji.
               
            
                  4)
               
               
                  Il-Kummissjoni u r-Repubblika Taljana għandhom ibatu l-ispejjeż tagħhom relatati mat-talbiet ta’ intervent.
               
            
         (1)  ĠU C 238, 15.7.2019.